Oewerswael - For Anglers Digital Angling Network
Birds / VoëlsTight LinesVoëls langs die water
Manie Combrinck 5 days ago
English: Brown-throated martin – Riparia paludicola
Ons is aan hierdie voëltjie dank verskuldig wanneer ons agter die stokke sit sonder dat 'n klomp goggas ons pla. Oewerswaels is algemene standvoëls. 'n Deel van die bevolking trek egter jaarliks oor kort afstande noordwaarts of suidwaarts.
Hulle kom gewoonlik in swerms van 'n paar voëls tot meer as 'n duisend voor. Hulle hou naby water, maar kom wydverspreid in droë gebiede voor. Hulle smul aan vlieënde insekte. Die roep is 'n reeks hoë tjirpgeluide, 'n kontakroep en 'n harde "swiee, swiee".
Oewerswaels maak in kolonies nes deur gate in sanderige rivierwalle te grawe. Ondanks die feit dat hulle groot swerms vorm, bly hulle monogaam.
Bron: Roberts VII Multimedia Birds of Southern Africa, Android-uitgawe deur Guy Gibbon en die John Voelker-boekfonds